ดูเหมือนร้านจะไม่ค่อยมีคนเข้า แต่ที่ไหนได้ ลูกค้าเยอะนะนั่น
การตกแต่งร้าน  เรียบง่าย แต่ก็มีรูปภาพที่บอกถึงความเป็นเวียดนามติดอยู่แทบทุกด้านเลย

ป้ายปาเตใหญ่สะดุดตา เรียกน้ำย่อยจากเราได้มากเลย เราเป็นคนชอบกินขนมปังฝรั่งเศสมากๆ แข็งๆ กรอบๆ อู๊ย...ถูกใจสุดๆ แล้วมันก็อร่อยจริงๆ ด้วย ทำมาใหม่ๆ กรอบดีจัง

แหนมเนือง เป็นอย่างแรกที่เรานึกถึง ชอบมากเหมือนกัน แต่ของร้านนี้รสชาติน้ำจิ้มอาจจะอ่อนเผ็ดสำหรับเราไปหน่อย แต่เครื่องก็มีหลายอย่างดี ตกแต่งมาในภาชนะสวยงามน่าทาน แต่ว่าแผ่นแป้งให้น้อยจัง และไม่เหนียวนุ่มด้วย ออกจะสากๆ ไม่ใช่แบบที่เราชอบ

เพิ่งรู้ความแตกต่างของเฝอกับก๋วยจั๊บญวนก็วันนี้ เพราะถามจนได้ความแน่ใจ ก็สั่งมาทั้งสองแบบเลย เฝอเนี่ยเหมือนก๋วยเตี๋ยวเส้นเล็กเลย เราคิดแบบนั้นเลย ส่วนก๋วยจั๊บญวนคือแบบที่เราชอบ เส้นกลมๆ มาในน้ำต้มกระดูกหมูอุ่นๆ ท้อง ใส่หมูยอเป็นหลัก แต่วันนี้เราสั่งทะเล จึงมีกุ้งกับปลาหมึกมาด้วย รสชาติโอเคแหละ แต่ว่าดูจะจัดจ้านน้อยไปหน่อย ถ้าคนชอบออกจืดหน่อยน่าจะถูกใจ แต่เส้นนี่สิ ยังมีเส้นที่ยังแข็งตรงมาอยู่ในชามตั้งหลายๆๆ เส้นเชียว (มันยังสุกไม่ดี)

ปากหม้อญวณ เป็นปากหม้อนิ่มๆ มีหมูยอโรยหน้ามาและทานกับน้ำจิ้ม เราไม่เคยถูกใจเมนูนี้เลย ไม่ว่าจะที่ร้านไหน ดังนั้นขอไม่วิจารณ์ดีกว่า คนชอบก็ชอบ คนเฉยๆ อย่างเราก็ไม่รู้สึกว่ามันมีอะไรมาก

หอยจ้อ ชิ้นใหญ่และอร่อยดี

มีไอศกรีมล่อเด็กๆ เต็มตู้เลย
อ้อ มีทีวีจอใหญ่พอควรให้ดูด้วย พอดีมีแข่งแบตซีเกมส์อยู่

อาหารอื่นๆ ที่มี และน่าตกใจก็อย่าง ข้าวผัดอเมริกันเอย ส้มตำไก่ย่างเอย สุกี้เอย และดูเหมือนมีอาหารจีนบางอย่างด้วย ปลาก็มี โอ๊ย น่าสะพรึงกับเมนูมากๆ อะไรจะเยอะแยะขนาดนั้นคะ ทำกันไหวได้ไงเนี่ย

ถ้าอยู่ละแวกนั้น และนึกอะไรไม่ออก ลองไปทานดูนะคะ อาหารนานาชาติจริงๆ